

**สำเนา**

**สำเนาคู่ฉบับ**

**ประกาศเทศบาลตำบลมะกอกเหนือ**

**เรื่อง นโยบาย มาตรการ เพื่อพัฒนาหน่วยงานให้มีคุณธรรม และความโปร่งใส**

**ตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ**

\_\_\_\_\_\_\_\_\_\_\_\_\_\_\_\_

ตามมติคณะรัฐมนตรี เมื่อวันที่ 5 มกราคม 2559 เห็นชอบให้หน่วยงานภาครัฐ ทุกหน่วยงานเข้าร่วมรับการประเมินคุณธรรมและความโปร่งใสในการดำเนินงานของหน่วยงานภาครัฐในปีงบประมาณ พ.ศ. 2559-2560 ตามที่สำนักงานคณะกรรมการป้องกันและปราบปรามการทุจริตแห่งชาติเสนอ และปัจจุบันการประเมินคุณธรรมและความโปร่งใสในการดำเนินงานภาครัฐ ได้ถูกกำหนดเป็นกลยุทธ์ที่สำคัญของยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) ซึ่งเป็นการยกระดับให้การประเมินคุณภาพและความโปร่งใสในการดำเนินงานของภาครัฐเป็นมาตรการป้องกันการทุจริตในเชิงรุกที่หน่วยงานภาครัฐทั่วประเทศจะต้องดำเนินการ ดังนั้น เพื่อเป็นการปฏิบัติตามมติคณะรัฐมนตรีและเพื่อเป็นการขับเคลื่อนการดำเนินการตามยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2560 – 2564) และให้การปฏิบัติงานของเทศบาล  
ตำบลมะกอกเหนือดำเนินงานไปด้วยหลักคุณธรรม และหลักความโปร่งใส ตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ จึงขอกำหนดนโยบาย มาตรการเพื่อสร้างคุณธรรมและความโปร่งใสในการดำเนินงาน ดังนี้

**1. ด้านความโปร่งใส**

1.1 เปิดโอกาสให้ผู้มีส่วนได้ส่วนเสียมีโอกาสเข้ามามีส่วนร่วมในการดำเนินงานตามภารกิจหลัก โดยให้ผู้มีส่วนได้ส่วนเสียเข้าร่วมในการดำเนินการในแต่ละขั้นตอนด้วย ดังนี้

1.1.1 แสดงความคิดเห็นเกี่ยวกับแผนงาน โครงการ

1.1.2 จัดทำแผนงาน โครงการ

1.1.3 ดำเนินการโครงการ

1.2 ให้ดำเนินการเกี่ยวกับการจัดซื้อจัดจ้างด้วยความโปร่งใส ดังนี้

1.2.1 ประกาศเผยแพร่แผนปฏิบัติการจัดซื้อจัดจ้างภายในระยะเวลา 30 วันทำการหลังจากวันที่ได้รับการจัดสรรงบประมาณ

1.2.2 เผยแพร่ข้อมูลอย่างเป็นระบบเกี่ยวกับการจัดซื้อจัดจ้าง เพื่อให้สาธารณชนสามารถตรวจสอบข้อมูลการจัดซื้อจัดจ้างได้ โดยมีองค์ประกอบ ชื่อโครงการ งบประมาณ ผู้ซื้อซอง ผู้ยื่นซอง ผู้ได้รับคัดเลือก

1.2.3 กำหนดแนวทางการตรวจสอบถึงความเกี่ยวข้องระหว่างเจ้าหน้าที่ที่เกี่ยวข้องกับการจัดซื้อจัดจ้างและผู้เสนองาน เพื่อป้องกันผลประโยชน์ทับซ้อน

/1.3 ให้ดำเนิน...

- 2 –

1.3 ให้ดำเนินการเกี่ยวกับการเปิดเผยข้อมูลการจัดซื้อจัดจ้างแต่ละโครงการให้สาธารณชนรับทราบผ่านเว็บไซต์และสื่ออื่นๆ ดังนี้

1.3.1 ประกาศเผยแพร่การจัดซื้อจัดจ้างแต่ละโครงการล่วงหน้าไม่น้อยกว่าระยะเวลาตามที่กฎหมายกำหนด

1.3.2 ประกาศเผยแพร่หลักเกณฑ์ในการพิจารณาคัดเลือก/ตัดสินผลการจัดซื้อจัดจ้างแต่ละโครงการ

1.3.3 ประกาศเผยแพร่วิธีการคำนวณราคากลางแต่ละโครงการ

1.3.4 ประกาศเผยแพร่รายชื่อผู้ที่มีคุณสมบัติเบื้องต้นในการซื้อหรือจ้างแต่ละโครงการ

1.3.5 ประกาศเผยแพร่ผลการจัดซื้อจัดจ้างแต่ละโครงการ พร้อมระบุวิธีการจัดซื้อจัดจ้างและเหตุผลที่ใช้ในการตัดสินผลการจัดซื้อจัดจ้าง

1.4 วิเคราะห์ผลการจัดซื้อจัดจ้าง ดังนี้

1.4.1 ให้มีการวิเคราะห์ผลการจัดซื้อจัดจ้าง ประจำปีงบประมาณ ที่ผ่านมา

1.4.2 นำผลการวิเคราะห์การจัดซื้อจัดจ้างประจำปีงบประมาณ ที่ผ่านมา มาใช้ในการปรับปรุงการจัดซื้อจัดจ้างในปีงบประมาณปัจจุบัน

2. **ด้านความพร้อมรับผิดชอบ**

2.1 เจ้าหน้าที่ของเทศบาลตำบลมะกอกเหนือ จะต้องปฏิบัติหน้าที่ด้วยความ

เต็มใจ เต็มความสามารถ มีความกระตือรือร้น มุ่งผลสัมฤทธิ์ของงาน

2.2 เจ้าหน้าที่ของเทศบาลตำบลมะกอกเหนือ จะต้องให้ความสำคัญกับการปฏิบัติงานตามภารกิจ หน้าที่ ความรับผิดชอบ มากกว่าเรื่องส่วนตัว

2.3 เจ้าหน้าที่ของเทศบาลตำบลมะกอกเหนือ จะต้องมีส่วนในความรับผิดชอบ หากเกิดความเสียหายอันเนื่องมาจากการปฏิบัติงานที่ผิดพลาดของตนเอง

2.4 ผู้บริหารของเทศบาลตำบลมะกอกเหนือ จะต้องแสดงเจตจำนงที่จะมุ่งนำหน่วยงานให้มีการดำเนินงานด้วยความซื่อสัตย์ สุจริต และพร้อมที่จะแสดงความรับผิดชอบ หากงานนั้นส่งผลกระทบและเกิดความเสียหายต่อสังคมโดยรวม

2.5 ผู้บริหารของเทศบาลตำบลมะกอกเหนือ จะต้องสนับสนุนงบประมาณหรือ  
การดำเนินการเพื่อให้เกิดความโปร่งใสและซื่อสัตย์สุจริตมากขึ้นในหน่วยงาน

2.6 เจ้าหน้าที่ของเทศบาลตำบลมะกอกเหนือจะต้องเปิดโอกาสพร้อมรับฟังการวิพากษ์ หรือติชม จากประชาชน/ผู้รับบริการ/ผู้มีส่วนได้ส่วนเสีย

2.7 ให้มีการดำเนินการเกี่ยวกับเรื่องร้องเรียนการปฏิบัติงาน การให้บริการของ

หน่วยงาน ดังนี้

2.7.1 มีการกำหนดช่องทางการร้องเรียนและขั้นตอน กระบวนการ

จัดการเรื่องร้องเรียน

2.7.2 มีการกำหนดหน่วยงานหรือเจ้าหน้าที่ผู้รับผิดชอบเรื่องร้องเรียน

2.7.3 มีระบบการตอบสนอง หรือรายงานผลการดำเนินงานเกี่ยวกับเรื่องร้องเรียนให้ผู้ร้องเรียนทราบ

/2.7.4 มีรายงาน…..

-3-

2.7.4 มีรายงานสรุปผลการดำเนินการเรื่องร้องเรียน พร้อมระบุปัญหา อุปสรรค และแนวทางแก้ไข และเผยแพร่ให้สาธารณชนรับทราบ ผ่านเว็บไซต์หรือสื่ออื่นๆ

**3. ด้านความปลอดจากการทุจริตในการปฏิบัติงาน**

3.1 เจ้าหน้าที่ของเทศบาลตำบลมะกอกเหนือ จะต้องไม่เรียกรับเงินหรือผลประโยชน์อื่นใดเพื่อแลกกับการให้บริการหรืออำนวยความสะดวก

3.2 เจ้าหน้าที่ของเทศบาลตำบลมะกอกเหนือ จะต้องไม่ใช้อำนาจหน้าที่ เพื่อเอื้อประโยชน์แก่ตนเองและพวกพ้อง

3.3 เจ้าหน้าที่ของเทศบาลตำบลมะกอกเหนือ จะต้องไม่มีส่วนได้ส่วนเสียในสัญญา โครงการหรือสัมปทานใดๆ ของหน่วยงาน

3.4 ผู้บริหารของเทศบาลตำบลมะกอกเหนือ ต้องไม่มีความเกี่ยวข้องเชิงอุปถัมภ์ หรือมีผลประโยชน์ร่วมกับคู่สัญญา โครงการ หรือสัมปทานใดๆ

3.5 การดำเนินงาน/การอนุมัติต่างๆ ของเทศบาลตำบลมะกอกเหนือ จะต้องไม่มี  
การแทรกแซงจากฝ่ายการเมืองหรือผู้มีอำนาจ เพื่อก่อให้เกิดประโยชน์กับกลุ่มใดกลุ่มหนึ่ง

**4. ด้านวัฒนธรรมคุณธรรมภายในองค์กร**

4.1 เจ้าหน้าที่ของเทศบาลตำบลมะกอกเหนือจะต้องมีการถ่ายทอดพฤติกรรมการทำงานที่ดี มีคุณธรรมและซื่อสัตย์ ให้แก่กันอยู่เสมอ

4.2 เจ้าหน้าที่ของเทศบาลตำบลมะกอกเหนือ เมื่อพบเห็นการทุจริตที่เกิดขึ้น จะต้องไม่เพิกเฉยและพร้อมที่จะดำเนินการร้องเรียน แจ้งเบาะแส หรือให้ข้อมูลแก่กลุ่มตรวจสอบภายใน กลุ่มนิติการ หรือผู้บริหาร เพื่อให้เกิดการตรวจสอบการทุจริตนั้น

4.3 เจ้าหน้าที่ของเทศบาลตำบลมะกอกเหนือ จะต้องไม่ทนและยอมรับต่อการกระทำการทุจริตทุกรูปแบบ

4.4 เจ้าหน้าที่ของเทศบาลตำบลมะกอกเหนือ จะต้องไม่นำวัสดุ อุปกรณ์ และของใช้ในราชการไปใช้ส่วนตัว

4.5 เจ้าหน้าที่ของเทศบาลตำบลมะกอกเหนือ จะต้องไม่กระทำการใดๆ ที่เป็นการเอื้อประโยชน์ต่อบุคคลกลุ่มใดกลุ่มหนึ่ง

4.6 ให้มีการดำเนินการเพื่อป้องกันผลประโยชน์ทับซ้อน ดังนี้

4.6.1 ให้มีการวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน

4.6.2 ให้มีการแลกเปลี่ยนเรียนรู้ภายในหน่วยงาน เพื่อให้เกิดความรู้เรื่องการป้องกันผลประโยชน์ทับซ้อนแก่เจ้าหน้าที่

**5. ด้านคุณธรรมการทำงานในหน่วยงาน**

5.1 การคัดเลือก บรรจุ แต่งตั้ง โยกย้าย เลื่อนระดับ การพิจารณาความดีความชอบ หรือการให้สิทธิประโยชน์ต่างๆ ต้องไม่ยึดโยงกับระบบอุปถัมภ์ หรือผลประโยชน์อื่นๆ แอบแฝง

5.2 สร้างแรงจูงใจ เพื่อให้เจ้าหน้าที่ปฏิบัติงานด้วยความมุ่งมั่นต่อผลสัมฤทธิ์

5.3 ให้มีการคัดเลือกผู้เข้ารับการฝึกอบรม การสัมมนา การศึกษาดูงาน การให้ทุนการศึกษา อย่างเป็นธรรม ไม่เลือกปฏิบัติ

/5.4 ให้มีการ…..

-4-

5.4 ให้มีการใช้จ่ายเงินงบประมาณ ให้เป็นไปด้วยความจำเป็น คุ้มค่า โปร่งใส และตรวจสอบได้

5.5 ให้มีการมอบหมายงานด้วยความเป็นธรรม ไม่เลือกปฏิบัติ ไม่สั่งงานในเรื่องส่วนตัว

5.6 ให้มีการอธิบายรายละเอียดของงาน กำหนดเป้าหมาย ติดตาม ให้คำแนะนำ และร่วมแก้ปัญหาในงานที่ได้รับมอบหมายร่วมกับผู้ใต้บังคับบัญชา

5.7 เจ้าหน้าที่ของเทศบาลตำบลมะกอกเหนือ ต้องปฏิบัติงานตามระเบียบ ขั้นตอน อย่างเคร่งครัด เป็นมาตรฐาน และยึดหลักความถูกต้องอยู่เสมอ

5.8 เจ้าหน้าที่ของเทศบาลตำบลมะกอกเหนือ ต้องปฏิบัติงานโดยยึดหลักความเป็นธรรม เท่าเทียมไม่เลือกปฏิบัติ

5.9 ให้มีการปฏิบัติงานตามคู่มือ หรือมาตรฐานการปฏิบัติงานตามภารกิจหลัก ดังนี้

5.9.1 ให้มีการแสดงขั้นตอนการปฏิบัติงานตามภารกิจหลัก และระยะเวลาที่ใช้ในการดำเนินการให้ผู้รับบริการหรือผู้มีส่วนได้ส่วนเสียทราบอย่างชัดเจน

5.9.2 จัดให้มีระบบการป้องกันหรือการตรวจสอบเพื่อป้องกันการละเว้นการปฏิบัติหน้าที่ตามภารกิจหลัก

**6. ด้านการสื่อสารภายในหน่วยงาน**

ให้ทุกส่วนราชการถ่ายทอดประกาศนโยบาย มาตรการ เพื่อพัฒนาหน่วยงาน

ให้มีคุณธรรมและความโปร่งใส ตามแนวทางการประเมินคุณธรรมและความโปร่งใสในการดำเนินงาน  
ของหน่วยงานภาครัฐฉบับนี้ ให้เจ้าหน้าที่ในสังกัดได้รับทราบและเผยแพร่ทางสื่อต่างๆของเทศบาล

ทั้งนี้ ให้นำนโยบาย มาตรการนี้มาเป็นแนวทางจัดทำแผนปฏิบัติการป้องกันการทุจริตของเทศบาลตำบลมะกอกเหนือต่อไป

จึงประกาศให้ทราบโดยทั่วกัน

ประกาศ ณ วันที่ 27 กุมภาพันธ์ พ.ศ. ๒๕60

นายรนชัย ตั้งพูนผลวิวัฒน์

นายกเทศมนตรีตำบลมะกอกเหนือ